

**Projektu uzraudzības komisijas sēdes protokols**

Ādažu novadā, 2024.gada 11.novembrī  Nr. ĀNP/1-7-5/24/36

**Sēdi vada:** Komisijas priekšsēdētājs G.Porietis

**Piedalās:** Komisijas locekļi: K. Miķelsone, V. Bulāns, E. Kāpa, S. Mūze, I. Pērkone, G. Miglāns

**Uzaicināti:** E. Sliede, I. Reķe

**Protokolē:** I. Krūzmane

**Sēde notiek:** attālināti, *MS TEAMS* vidē.

**Sēde sākās:** sākās plkst. 11.30 un tika slēgta plkst. 12.05

DARBA KĀRTĪBA

1. Aktualizācija pēc CFLA semināra (par līdzfinansējuma apjomu) par dalību projektu konkursā "Atkritumu dalītā vākšana".

SANĀKSMES GAITA

|  |
| --- |
| 1. **Aktualizācija pēc CFLA semināra (par līdzfinansējuma apjomu) par dalību projektu konkursā "Atkritumu dalītā vākšana" īstenošanā** |

(E. Sliede)

E. SLIEDE informē par CFLA seminārā “Atkritumu dalītā vākšana” gūto papildu informāciju par projekta iesniegumu vērtēšanas kārtību, kritērijiem un projekta budžeta pozīcijām, kur paredzamā atbalsta intensitāte projektēšanai sastāda 100%, savukārt pārējām būvniecības izmaksām 55 %. Norāda, ka attiecībā uz projektēšanu var izskatīt iespēju pagarināt iepriekšējo būvatļauju uz pieciem gadiem, vai uzsākt jaunu būvprojektu, paredzot projekta aktualizācijas izmaksas. Provizoriski projekta tāme sastāda 152 000 EUR bez PVN.

KOMISIJA diskutē par nepieciešamību:

1. sagatavot jautājumus CFLA attiecībā uz projekta izpildes nosacījumiem un kritērijiem;
2. izvērtēt, vai iepriekšējais būvprojekts atbilst aktuālajām vajadzībām un noskaidrot, kādas darbības nepieciešams veikt projekta aktualizācijai;
3. salīdzināt alternatīvas, izvērtējot iespēju rīkoties patstāvīgi par pašvaldības budžeta līdzekļiem, neuzņemoties ārējas saistības;
4. precizēt maksu par laukuma uzturēšanas izdevumiem.

K. MIĶELSONE aicina izvērtēt kompleksi visas aģentūras “Carnikavas komunālserviss” investīciju sadaļas.

I. PĒRKONE precizē laika ierobežojumus, aicina uzdevumiem noteikt termiņus, lai iekļautos projekta laika grafikā.

KOMISIJA NOLEMJ: **uzdot PA “Carnikavas komunālserviss” vides nodaļas vadītājam sagatavot vēstuli CFLA, precizējot projekta nosacījumus, un izskatīt esošo būvprojektu atkritumu dalītās vākšanas laukuma izbūvei, ne vēlāk, kā š.g. novembrī sniedzot Projektu uzraudzības komisijai priekšlikumus par turpmākajām rīcībām.**

Komisijas priekšsēdētājs G. Porietis

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU